Държавен вестник, бр. 92, 2025 г., стр. 175

БРОЙ  92	
Д Ъ Р Ж А В Е Н  В Е С Т Н И К 	
СТР.  175  
Чл. 38. (1) При проверка на документите 
на превозните средства полицейските орга­
ни, извършващи проверка на първа линия, 
изискват от водача:
1. валиден документ за правоспособност 
да управлява превозното средство;
2. документ за регистрация на превозното 
средство;
3. документ, установяващ собствеността на 
превозното средство, ако това не е установено 
в документа по т. 2;
4. задължителни застраховки, когато такива 
са необходими;
5. могат да бъдат изискани и документи за 
превозвания товар.
(2) Полицейските органи проверяват доку­
ментите по ал. 1 за наличието на признаци за 
фалшифициране или подправяне и сравняват 
изписаните марка, модел и регистрационен 
номер с тези на проверяваното превозно 
средство.
(3) Полицейските органи могат да извърш­
ват сравнение на идентификационните номера 
на превозното средство (VIN) с тези, записани 
в документите по ал. 1, т. 2 и 3.
(4) В случаите, когато бъдат установени 
признаци или несъответствия при проверката 
по ал. 2 и 3, водачът, пътниците и превоз­
ното средство се отклоняват за задълбочена 
проверка.
(5) Задълбочена проверка на водача, път­
ниците и превозното средство се извършва 
и тогава, когато не е представен някой от 
документите по ал. 1, т. 2, 3 и 5.
Чл. 39. (1) Превозните средства по прави­
ло се проверяват в АИС ГК в съответствие 
с правилата за гранична проверка на лица 
съгласно дял трети, глави първа и втора.
(2) Проверка на превозното средство в 
АИС ГК извън правилото по ал. 1, включи­
телно и по идентификационен номер (VIN), 
може да се извърши и тогава, когато са 
налице признаци, че същото е средство за 
извършване или предмет на престъпление 
или административно нарушение.
Чл. 40. (1) Физическата проверка на пре­
возните средства се извършва ръчно, с тех­
нически и помощни средства.
(2) Физическите проверки, извършвани 
ръчно, имат за цел установяване на укрити 
лица и вещи в тайници или в кухините.
(3) Проверките на превозни средства с 
технически и помощни средства се извърш­
ват за установяване на признаци за наличие 
на укрити лица или наличието на взривни 
вещества, оръжия, боеприпаси, пиротехни­
чески изделия, ядрени материали и други 
радиоактивни източници.
(4) Физическата проверка се извършва по 
правило в състояние на покой на превозното 
средство, след като са взети всички необходими 
мерки за лична безопасност на служителите.
Чл. 41. Директорите на РДГП издават за­
поведи за реда за извършване на проверка на 
пътни превозни средства съобразно специфи­
ката на видовете превозни средства, силите 
и средствата и инфраструктурата на ГКПП в 
района на действие.
Г л а в а  ш е с т а
РЕД ЗА ИЗВЪРШВАНЕ НА ГРАНИЧНИ 
ПРОВЕРКИ НА ЛИЦА И ПРЕДМЕТИТЕ В 
ТЯХНО ВЛАДЕНИЕ ПРИ ПРЕМИНАВАНЕ 
ПРЕЗ ГРАНИЦАТА
Чл. 42. Физическата проверка на лица и 
предметите в тяхно владение при преминаване 
през ГКПП може да се извърши с технически 
средства и ръчно.
Чл. 43. (1) Проверката се извършва от по­
лицейските органи при спазване на всички 
мерки за лична безопасност. Първо се извърш­
ва физическа проверка на лицето, след което 
се пристъпва към проверка на предметите в 
негово владение.
(2) Проверката на лице се извършва от 
служител от същия пол.
(3) Проверката може да се извърши и съв­
местно с митническите органи.
Чл. 44. (1) При съмнение, че вещ във владе­
ние на лицето, преминаващо през границата, 
е средство за извършване или предмет на 
престъпление или административно наруше­
ние, полицейските органи извършват проверка 
за нея в националните бази данни, ШИС и 
информационната система на Интерпол.
(2) Когато предметът е номериран, провер­
ката се извършва по производствения номер. 
Неномерираните вещи се проверяват по техния 
вид, наименование и други идентификатори.
Г л а в а  с е д м а
РЕД ЗА ДЕЙСТВИЕ В СПЕЦИФИЧНИ 
СЛУЧАИ
Раздел I
Обекти на АИС на МВР
Чл. 45. (1) В случаите, когато при гранична 
проверка се установи, че лицето, управлявано­
то от него превозно средство, представените 
документи или вещите в негово владение са 
обект в АИС, полицейските органи предпри­
емат следните действия:
1. вземат мерки лицето и превозното 
средство да не напуснат района, където се 
извършва контролът;
2. в зависимост от установения обект в 
АИС изпълняват мярката или указанията в 
съобщението, генерирано от системата;